П Л А Н

ЗА ДЕЙСТВИЕ

ЗА ОБЩИНСКИТЕ КОНЦЕСИИ
В ОБЩИНА ЗЛАТАРИЦА

1. ГОДИНА

I. ОБЩИ ПОЛОЖЕНИЯ.

Настоящият план за действие за общинските концесии в Община Златарица се приема на основание чл. 40 от Закона за концесиите (ЗК), обн. ДВ, бр.96/01.12.2017 г., доп. ДВ, бр. 103/28.12.2017 г., в сила от 02.01.2018 г., Наредба за изискванията за определяне на финансово-икономическите елементи на концесията, в сила от 29.05.2018 г., приета с ПМС №83/22.05.2018 г., обн. ДВ бр. 44/29.05.2018 г., и в съответствие с Националната стратегия за развитие на концесиите в Република България (2018 - 2027).

Политиката за общинските концесии се определя от общинския съвет, който приема с решение План за действие за общинските концесии на територията на съответната община. Със ЗК е определено, че правомощията на концедент за общинските концесии се изпълняват от кметовете на общини, но за осигуряване на административен контрол и гарантиране защитата на обществения интерес е предвидено съответният общински съвет да одобрява основните актове, свързани с възлагането и изпълнението на общинските концесии - откриването и прекратяването на процедура, както и изменението и прекратяването на концесионните договори. Със ЗК на общинските съвети е възложено да одобряват годишни отчети на кметовете на общини относно изпълнението на включените в Плана за действие проекти и на концесионните договори за общинските концесии. Общинските съвети определят с решение и кои местни такси, установени със закон, и цени на услуги се събират и/или постъпват в полза на концесионер на общинска концесия и на съвместна концесия с държавно и общинско участие, както и условията и реда за събиране на тези такси. Кметовете на общини изпълняват политиката за общински концесии на територията на съответната община и осъществяват правомощията на концеденти за общинските концесии; правят предложения до Координационния съвет относно Националната стратегия за развитие на концесиите и до общинския съвет за включването, изключването и промяната на проекти за концесии в Плана за действие за общинските концесии; извършват мониторинг и контрол на сключените от тях концесионни договори и ежегодно изготвят и внасят за одобрение в общинския съвет отчети относно изпълнението на включените в Плана за действие проекти и на сключените от тях концесионни договори. Кметовете на общини правят предложения до Координационния съвет за приемане на насоки за отстраняване на проблеми, свързани с възлагането на концесиите и с изпълнението или прекратяването на концесионните договори, и публикуват в Националния концесионен регистър Плана за действие за общинските концесии.

Предложението за включване на проекти за концесии в плана за действие следва да съдържат информация за:

1. наименование на проекта за концесия;
2. описание на проекта за концесия, което съдържа:

а) целите, които ще се постигнат с възлагане на концесията, включително целите, включени в Националната стратегия за развитие на концесиите;

б) оценка на съответствието на целите по буква "а" с целите и приоритетите на Националната стратегия за развитие на концесиите, както и съответствието с други стратегически и програмни документи, когато е приложимо;

в) териториален обхват на концесията - място на изпълнение на строителството или услугите, а когато е приложимо - и местонахождението на обекта на концесията;

 г) обект на концесията, вид и право на собственост, когато е приложимо;

д) кръга на потребителите;

е) очаквани резултати от изпълнението на проекта;

1. прогнозираните данни по чл. 10, ал. 2 от Наредба за изискванията за определяне на финансово-икономическите елементи на концесията;
2. годината, през която се планира откриване на процедурата за определяне на концесионер.

Съдържанието на плановете се определя по години и може да се изменя и допълва текущо.

II. ПРОЕКТИ ЗА КОНЦЕСИИ.

**1. Проекти за концесии за строителство.**

Община Златарица не възнамерява да възлага на икономически оператор изпълнение на строителство, срещу което да предостави на същия правото да експлоатира строежа при поемане на оперативен риск.

**2. Проекти за концесии за услуги.**

Към момента на изготвяне на плана за действие на общинските концесии в Община Златарица не е налице необходимост от възлагане на концесия за услуги.

**3. Проекти за концесии за ползване на публична общинска собственост.**

Към момента на изготвяне на плана за действие на общинските концесии в Община Златарица не е проявен интерес за ползване на обекти публична общинска собственост.

III. ЗАКЛЮЧЕНИЕ

Настоящият план за действие за общинските концесии в община Златарица се приема на основание чл. 40 от Закона за концесиите във връзка с чл. 8, ал. 9 от Закона за общинската собственост.

Утвърдил:

Михаил Ганев

Кмет на община Златарица

Изготвил:

Инж. Нели Джунджурова – Колева

Гл. експерт „Общинска собственост“